Patrice Gumbs

Patrice Thierry Gumbs jr. (☆ 11 di mei 1989)Meet Patrice, pfp.sx ta un polítiko di Sint Maarten pa partido PFP.Patrice Thierry Gumbs, sdgs.un.orgPatrice Gumbs, sxmelections.com Desde 26 di novèmber 2024 e ta minister di Vivienda, Planifikashon Teritorial i Medio Ambiente di Sint Maarten (VROMI). Durante e promé gabinete Mercelina e tabata minister plenipotensiario di Sint Maarten na Hulanda i minister interino di Vivienda, Planifikashon Teritorial, Medio Ambiente i Infrastruktura.

 Bida i karera 
Patrice jr. ta yu di Patrice i Sharon Gumbs. El a lanta na Sint Maarten den e barionan di Cay Hill i Mary's Fancy. El a sigui pa enseñansa sekundario avansá na Reino Uni, kaminda el a tuma un interes profundo den relashonnan internashonal, pas i resolushon di konflikto. El a kontinua su estudio na Université Paris Sorbonne IV i Universidat di Kaapstad promé di gradua na 2011 ku un bachelor den polítika internashonal i komparativo na American University of Paris. Na 2012 el a optené e grado di master den desaroyo global & ekonomia polítiko na Universidat di Leeds.

Na 2013 el a kuminsá su karera profeshonal komo konsehero di maneho na departamentu di Relashonnan Eksterior na Sint Maarten.Meet Patrice, pfp.sx

Gumbs a debutá den elekshon pa Parlamento di Sint Maarten na 2020 komo kandidato nr.3 riba lista di e partido nobo, Party for Progress (PFP), logrando 130 voto personal. E ta partisipa tambe na e elekshonnan di 11 di yanüari 2024 i di 19 di ougùstus 2024 despues di e kaida di gabinete Mercelina I. For di 3 di mei te ku 26 di novèmber 2024 e tabata minister plenipotensiario di Sint Maarten na Hulanda. Na yüni 2024, el a wòrdu yamá bèk pa Sint Maarten pa fungi komo minister interino di Vivienda, Planifikashon Teritorial, Medio Ambiente i Infrastruktura. Durante su ousensia na Hulanda el a wòrdu remplasá pa Gracita Arrindell, minister plenipotensiario interino.Gumbs to become caretaker VROMI Minister, deputy PM, thedailyherald.sx, 24 juni 2024 Dia 26 di novèmber 2024  Gumbs a hura komo minister di Vivienda, Planifikashon Teritorial i Medio Ambiente i Arrindell komo minister plenipotensiario di Sint Maarten na Den Haag. Gumbs ta fungi tambe komo visepremier di gabinete Mercelina II.

Category:Hende
Category:Polítiko di Sint Maarten
Category:Minister di Sint Maarten